stanford-oval/wikipedia huggingface dataset:
Rafał Bartmiński

Rafał Bartmiński (s. 22. maaliskuuta 1977 Lublin) on puolalainen ooppera- ja konserttilaulaja, äänialaltaan tenori.
Bartmiński opiskeli Katowicen Karol Szymanowski -musiikkiakatemiassa, jossa hänen opettajanaan toimi Eugeniusz Sąsiadek. Hän osallistui myös Ryszard Karczykowskin, Helena Łazarskan ja Christian Elsnerin pitämille mestarikursseille. Vuonna 2001 Bartmiński sai kolmannen palkinnon Ada Sari -festivaalissa ja -kilpailussa Nowy Saczissa. Varsovan Moniuszko-kilpailussa hän sai "Lupaavin puolalainen tenori" -tunnustuksen (2005) ja toisen palkinnon (2007). Hän teki oopperadebyyttinsä Lenskin roolissa Pjotr Tšaikovskin Jevgeni Oneginissa Puolan kansallisoopperassa vuonna 2002. Sittemmin hän on esiintynyt Kansallisoopperan kanssa säännöllisesti, esimerkiksi kansainvälisillä kiertueilla Isossa-Britanniassa, Liettuassa, Espanjassa, Itävallassa, Saksassa ja Sveitsissä. Rooleihin näillä matkoilla on kuulunut Tamino (Taikahuilu).
Bartmiński aloitti säännöllisen yhteistyön Wrocławin oopperan kanssa vuonna 2006. Hän on esiintynyt myös esimerkiksi Krakovan oopperassa ja Bolšoi-teatterissa. Rooleihin ovat kuuluneet Paimen (Król Roger), Stefan haunted manorissa, Don Ottavio (Don Giovanni), Drum-Major (Wozzeck), Jontek (Halka), Boris (Katja Kabanova), Alfredo (La traviata) ja Pinkerton (Madama Butterfly). Latvian kansallisoopperassa Bartmiński teki debyyttinsä kaudella 2012–2013 Krzysztof Pendereckin Puolalaisen requiemin esityksessä. Konserttilaulajana hän on esiintynyt muiden muassa Varsovan filharmonikkojen, Puolan radion sinfoniaorkesterin ja Sinfonia Varsovian kanssa. Konserttiohjelmistoon ovat Puolalaisen requiemin ohella kuuluneet esimerkiksi Ludwig van Beethovenin Missa Solemnis, Giuseppe Verdin requiem ja Karol Szymanowskin kolmas sinfonia, jonka levytyksellä häntä myös kuullaan Mariss Jansonsin johtamana.
Bartmińskin kanssa yhteistyötä tehneitä kapellimestareita ovat olleet muiden muassa Łukasz Borowicz, Gabriel Chmura, Teodor Currentzis, Christopher Hogwood, Miguel Gómez-Martínez, Tomáš Hanus, Mariss Jansons, Jacek Kaspszyk, Jan Latham-Koenig, Ewa Michnik, Marc Minkowski, Krzysztof Penderecki, Modestas Pitrenas, Andrzej Straszyński, Antoni Wit ja Alberto Zedda.
Aiheesta muualla

Viralliset sivut (englanniksi), (puolaksi)
Päivähoidon uskontokasvatus

Päivähoidon uskontokasvatus on Suomessa lasten varhaiskasvatuksessa annettavaa uskonnollista kasvatusta. Eduskunta päätti maaliskuussa 2015 uudesta varhaiskasvatuslaista, jossa ei enää mainita uskontokasvatusta. Uusi varhaiskasvatuslaki astui voimaan 1.8.2015. Aiemmin uskontokasvatuksen toteutuksesta määräsi vuonna 1973 säädetyn lain lasten päivähoidosta toinen pykälä, joka lisättiin lakiin vuonna 1983. Kasvatuksessa on kunnioitettava lapsen huoltajien vakaumusta.
»Lapsen iän ja yksilöllisten tarpeiden mukaisesti päivähoidon tulee yleinen kulttuuriperinne huomioon ottaen edistää lapsen fyysistä, sosiaalista ja tunne-elämän kehitystä sekä tukea lapsen esteettistä, älyllistä, eettistä ja uskonnollista kasvatusta. Uskonnollisen kasvatuksen tukemisessa on kunnioitettava lapsen vanhempien tai holhoojan vakaumusta.» 
(Laki lasten päivähoidosta 19.1.1973/36, 2 a §)
Uskontokasvatuksen vaihtoehtona on elämänkatsomustietokasvatus. Esiopetuksen eettinen kasvatus on koko esiopetusryhmälle yhteistä.
Catherine Cookson

| Catherine Cookson> Henkilötiedot |
| --- | --- |
Syntynyt: 27. kesäkuuta 1906
Kuollut: 11. kesäkuuta 1998 (91 vuotta)
Kirjailija
Salanimi: Catherine Marchant 
Aiheesta muualla
Löydä lisää kirjailijoitaKirjallisuuden teemasivulta
Catherine Cookson (27. kesäkuuta 1906 – 11. kesäkuuta 1998) oli englantilainen kirjailija, joka julkaisi lähes sata romaania. Hänestä tuli Yhdistyneen kuningaskunnan laajimmin luettu kirjailija ylittäen 100 miljoonan myydyn kirjan rajan. Cookson sai ideoita kirjoihinsa riistetystä nuoruudestaan Koillis-Englannissa.
Nuoruus

Cookson syntyi Catherine Ann McMullenina South Shieldsissä (sittemmin osa Durhamin kreivikuntaa) ja hänet tunnettiin nimellä Kate. Hän muutti East Jarrowiin, mistä tuli myöhemmin yhden hänen tunnetuimman kirjansa The Fifteen Streets tapahtumapaikka.
Cookson jätti koulun 13-vuotiaana ja toimittuaan hetken kotiapulaisena hän meni töihin pesulaan. Vuonna 1929 hän muutti etelään johtaakseen pesulaa Hastingsin työtalolla ja säästi kaikki ansaitsemansa rahat voidakseen ostaa viktoriaanisen talon.
Kesäkuussa vuonna 1940, ollessaan 34-vuotias, Cookson meni naimisiin Tom Cooksonin kanssa, Hastings Grammar School -koulun opettajan kanssa.
Kirjailijan ura

Cookson aloitti kirjoittamisen terapiana voittaakseen masennuksensa ja liittyi Hastings Writers -seuraan. Hänen ensimmäinen kirjansa Kate Hannigan julkaistiin vuonna 1950. Vaikkakin se luokiteltiin romanttiseksi kirjallisuudeksi, Cookson kertoi, ettei se vastannut stereotypiaa. Cooksonin mukaan hänen kirjansa olivat historiallisia kertomuksia ihmisistä ja asemista, jotka olivat hänelle tuttuja.
Cookson kirjoitti lähes sata kirjaa, joita myytiin yli 123 miljoonaa kappaletta ja käännettiin ainakin 20 kielelle. Hän kirjoitti myös salanimillä Catherine Marchant ja Katie McMullen, joista viimeinen polveutui hänen lapsuuden nimestään.
Kirjat televisiossa ja elokuvina

Monet Cooksonin kirjoista on siirretty radioon, näyttämölle ja televisioon. Hän saavutti kuitenkin suurimman maineensa mediassa televisiossa draamasarjoilla, jotka kestivät yli yhden vuosikymmenen ajan. Tyne Tees Television tuotti kahdeksantoista sovitusta, keräten säännöllisesti yli 10 miljoonaa katsojaa. Ensimmäinen sovitus oli The Fifteen Streets -kirjasta ja sitä tähdittivät Sean Bean ja Jane Horrocks, ja siitä tuli menestys. The Black Velvet Gown Janet McTeerin, Bob Peckin ja Geraldine Somervillen näyttelemänä voitti kansainvälinen Emmy -palkinnon parhaasta draamasta. Yksi hyvin suosittu tuotos oli The Gambling Man ja sitä tähditti Robson Green.
Hyväntekeväisyys

Vaikka Cooksonista tuli multimiljonääri, hän oli tunnettu huolellisesta rahankäytöstään. Hän teki kuitenkin lahjoituksen tukien muun muassa lääketieteellisiä tutkimuksia hänelle tärkeillä osa-alueille.
Vanhuus

Catherine ja Tom Cookson muuttivat takaisin koilliseen ja asettuivat ensin Jesmondiin, minkä jälkeen he muuttivat Corbridgeen ja myöhemmin läheiseen pikkukylään Langleyyn.
Elämäkerrat

Cliff Goodwin: To Be a Lady: Biography of Catherine Cookson (1994)
Piers Dudgeon: The Girl From Leam Lane: The Life and Writing of Catherine Cookson (1997)
Kathleen Jones Constable: Catherine Cookson (1999)
Piers Dudgeon: Kate's Daughter: The Real Catherine Cookson (2003)
Kathleen Jones Constable: Seeking Catherine Cookson's Da (2004)
Aiheesta muualla

Catherine Cookson Internet Movie Databasessa. (englanniksi)
Catherine Cooksonin fanisivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Pátria Amada

Pátria Amada (”Rakastettu isänmaa”) on Mosambikin kansallislaulu. Laulun on säveltänyt Salomão J. Manhiça. Se korvasi vanhemman Viva, Viva a FRELIMOn vuonna 2002.
Sanat

Sanat ovat portugaliksi, joka on Mosambikin ainoa virallinen kieli.
(2x)
(2x)
(2x)
Raahen–Oulun–Kemin rannikkoväylä

Raahen–Oulun–Kemin rannikkoväylä on Perämereltä Nahkiaisen majakalta Hailuodon länsipuolitse Kemiin johtava vesiväylä. Väylän nimelliskulkusyvyys on välillä Nahkiainen–Oulu 1 on kymmenen metriä, ja välillä Oulu 1–Kemi I kahdeksan metriä. Väylän pituus on noin 110 kilometriä.
Väylä alkaa avomereltä Raahen edustalla sijaitsevan Nahkiaisen majakan luota, josta se johtaa Hailuodon länsipuolelta Oulu 1 -majakalle, jossa se risteää Oulun satamiin johtavan Oulun 10 metrin väylän kanssa. Oulu 1:n luota väylä jatkuu luoteeseen Kemi I -pohjamajakalle, jossa se liittyy Ajoksen 10 metrin väylään.
Aiheesta muualla

Merenkulkulaitos: Väyläkortit
Pölkkyvehnä

| Pölkkyvehnä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Vehnät Triticum
Laji::  compactum
Kaksiosainen nimi
 Triticum compactum  Host 
Synonyymit
 Triticum aestivum subsp. compatum (Host) Domin 
Infobox OKNimi-testi OK: 
Pölkkyvehnä (Triticum compactum tai Triticum aestivum subsp. compatum) on pienijyväinen, lyhyttähkäinen vehnälaji tai leipävehnän alalaji. Sitä viljeltiin Suomessa syysvehnänä paikoin vielä 1800-luvun lopulla, kunnes pitkätähkäisempi ja satoisampi ns. tavallinen syysvehnä syrjäytti sen. Pölkkyvehnää on viljelty aiemmin laajalti Euroopassa.
Aiheesta muualla

Suomen Lajitietokeskus: Pölkkyvehnä – Triticum aestivum subsp. compactum
Kassu – Kasvien suomenkieliset nimet: Pölkkyvehnä (Triticum compactum)
ITIS: Triticum compactum (englanniksi)
Rautaprikaati

Arlington
Rautaprikaati (tunnetaan myös nimillä Lännen rautaprikaati ja mustahattuprikaati) oli kuuluisa Pohjoisvaltioiden joukko-osasto Yhdysvaltain sisällissodassa. Prikaati otti osaa esimerkiksi Fredericksburgin, Antietamin taistelun sekä Chancellorsvillen ja Gettysburgin taisteluihin. Prikaati kuului Unionin Potomacin armeijaan, ja sen komentajina toimivat Rufus King, John Gibbon ja Solomon Meredith.
Rautapiha

Rautapihan tunnus, valkea käsi mustalla pohjalla.
Rautapiha (Isengard) on fiktiivinen paikka J. R. R. Tolkienin luomassa Keski-Maassa.[lähde? ]
Rautapiha on suuri, pyöreä, halkaisijaltaan tasan virstan levyinen alue, joka sijaitsee Rohanin länsilaidalla. Sen keskellä kohoaa mustasta kivestä tehty korkea torni, jonka huipulla on neljä terävää kärkeä. Orthanc. Númenorilaiset rakensivat Rautapihan ja Orthancin, jonne sijoittivat yhden palantírin. Myöhemmin Rautapiha jäi tyhjäksi, mutta Saruman Valkoinen otti sen omakseen rohanilaisten luvalla ja linnoitti sen. Kolmannen ajan lopulla Sarumanin käännyttyä pahaan hän rakensi sen täyteen pyöriviä rattaita, nostureita, kuoppia sekä muuta erittäin suurikokoista teknologiaa. Entit tuhosivat viimeisellä marssillaan Rautapihan hobittien Merrin ja Pippinin avustuksella ja lukitsivat Sarumanin Orthanciin.
Pávliani

| Pávliani Παύλιανη |
| --- | --- |
 Kunnallisyksikön sijainti
 Pávliani
 Koordinaatit: 38°44′26″N, 22°20′16″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Lamía
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  270104
Väkiluku (2011):  498
 – Kylä:  367
Aikavyöhyke:  UTC+2
 – Kesäaika:  UTC+3
Rekisterikilpi:  MI
Infobox OKVirheellinen NIMI-arvo: 
Pávliani (kreik. Παύλιανη) on Kreikan kylä sekä samanniminen Lamían kunnan kunnallisyksikkö (Δημοτική Ενότητα Παύλιανης, Dimotikí Enótita Pávlianis) ja entinen itsenäinen kyläkunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 498 ja varsinaisen Pávlianin kylän väkiluku 367 (vuonna 2011).
Pávlianin kylä sijaitsee linnuntietä noin 19 kilometriä lounaaseen Lamían kaupungista. Pávlianin kunnallisyksikkö käsittää alueen Lamían kunnan eteläosassa. Pávliani oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lamían kuntaan yhdessä Gorgopótamoksen, Leianokládin ja Ypátin kanssa, jolloin se muuttui uuden kunnan kunnallisyksiköksi.
Kunnallisyksikön osat

Pávlianin kunnallisyksikkö muodostuu seuraavista kyläyhdyskunnista ja asutuksista:
| Kylä tai muu asutus | Väkiluku (2011) |
| --- | --- |
Néa Pávliani: 131
Pávliani: 367
Yhteensä: 498
Rauta-asetaatti

Rauta-asetaatti voi viitata ainakin seuraaviin yhdisteisiin:
Rauta(II)asetaatti eli ferroasetaatti
Rauta(III)asetaatti eli ferriasetaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rauta-asetaatti”, voi hakea sivunnimihaulla, laajalla sivunnimihaulla tai tekstihaulla.
Rautaportti

Rautaportti
Kartta
Rautaportti (romaniaksi Porţile de Fier, serb. Đerdapska klisura/Ђердапска клисура, unk. Vaskapu, turk. Demirkapı) on Tonavan muodostama puhkaisulaakso Serbian ja Romanian rajalla. Rautaportilla voidaan tarkoittaa joko koko 134 kilometriä pitkää kanjonialuetta tai aivan Orşovan kaupungin lähellä olevaa viimeistä solaa, jossa on nykyään vesivoimala.
Rautaportti erottaa Karpaattien eteläisimmät rinteet Balkanvuorten koillisosasta. Rautaportin kohdalla sijaitsee Romaniassa Rautaportin luonnonpuisto ja Serbiassa Đerdapin kansallispuisto.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iron Gate (Danube)
Daniel Pacheco

| 0 | 1 | 2 |
| --- | --- | --- |

Henkilötiedot
Koko nimi: Daniel Pacheco Lobato
Syntymäaika: 5. tammikuuta 1991 (ikä 33)
Syntymäpaikka: Pizarra, Espanja
Pelipaikka: hyökkääjä
Pituus: 168 senttimetriä
Seura
Seura: Liverpool
Pelinumero: 12
Junioriseurat
2001–2003 2003–2007 2007–2009: Málaga Barcelona Liverpool
Seurat
| Vuodet | Seura | O (M) |
| 2009– 2011 2011–2012 | Liverpool → Norwich City → Rayo Vallecano | 5 (0) 6 (2) 11 (0) |
 Seurajoukkueuran tilastot kattavat vain kansalliset sarjat, päivitetty 24. marraskuuta 2012.
Daniel "Dani" Pacheco Lobato (s. 5. tammikuuta 1991 Pizarra, Espanja) on espanjalainen jalkapalloilija. Hän edustaa Englannin Valioliigassa pelaavaa Liverpoolia ja on pelipaikaltaan hyökkääjä tai hyökkäävä keskikenttäpelaaja.
Seurajoukkueura

Pacheco on pelannut juniorivuosinaan Málagan sekä Barcelonan akatemioissa. Vuonna 2007 hän siirtyi Liverpoolin reservijoukkueeseen. Ensimmäisen ottelunsa joukkueessa hän pelasi 5. helmikuuta 2008 Boltonin reservejä vastaan. Hän teki samaisessa ottelussa myös ensimmäisen maalinsa. Myöhemmin kauden aikana hän kunnostautui myös erityisesti hyvänä syöttelijänä.
Ensiesiintymisensä edustusjoukkueessa Pacheco teki 9. joulukuuta 2009 Mestarien liigan lohkovaiheen ottelussa italialaista Fiorentinaa vastaan. Ensimmäisen Valioliiga-ottelunsa hän pelasi kaksi viikkoa myöhemmin Wolverhamptonia vastaan. 18. helmikuuta 2010 hän pääsi jälleen vaihdosta kentälle Eurooppa-liigan ottelussa romanialaista Unirea Urzicenia vastaan ja tarjosi vain kuusi minuuttia myöhemmin tulonsa jälkeen ottelun voittomaaliin johtaneen syötön David N'Gogille.
Kaudeksi 2010–2011 Pacheco sai numerokseen 12, joka oli aiemmin käytössä brasilialaispuolustaja Fábio Auréliolla. Hän pelasi kauden ensimmäisen sarjaottelunsa 23. elokuuta 2010 Manchester Cityä vastaan.
23. maaliskuuta 2011 Pacheco siirtyi Norwich Cityyn loppukauden kestävällä lainasopimuksella. Kauden 2011–2012 hän pelasi lainalla Espanjan Primera Divisiónin Rayo Vallecanossa.
Maajoukkueura

Pacheco valittiin Espanjan alle 19-vuotiaiden maajoukkueen mukaan vuoden 2010 Euroopan-mestaruuskilpailuihin. Hän oli turnauksen paras maalintekijä neljällä osumallaan, joista kolme tulivat lohkovaiheen otteluissa Portugalia (2) ja Italiaa (1) vastaan sekä neljäs välieräottelussa Englantia vastaan. Espanja sijoittui turnauksessa toiseksi hävittyään loppuottelussa isäntämaa Ranskalle numeroin 1–2.
Aiheesta muualla

Daniel Pachecon esittely Liverpoolin kotisivustolla (englanniksi)
Daniel Pachecon tilastot Soccerbase -sivustolla[vanhentunut linkki] (englanniksi)
Darwin (käyttöjärjestelmä)

Darwin on vapaa POSIX-yhteensopiva käyttöjärjestelmä, jota Apple kehitti 1999–2005. Darwin pohjautuu 386BSD:hen. Applen APSL-lisensoidun lähdekoodin lisäksi siinä on osia Nextstepistä ja muista avoimen lähdekoodin projekteista.
Darwin koostuu käyttöjärjestelmän avoimen lähdekoodin osista, joiden päälle Apple rakensi macOS- ja iOS-käyttöjärjestelmänsä.
Darwinin merkittävimpiä tekniikoita ovat Mach 3.0:een perustuva XNU-ydin, FreeBSD 5 -jakelun kanssa yhteensopivat järjestelmäpalvelut, suorituskykyiset verkko-ominaisuudet ja tuki useille tiedostojärjestelmille.
Lisenssi

Alun perin Darwinin lisenssinä ollut APSL ei täyttänyt Free Software Foundationin vapaiden ohjelmistojen lisensseille asettamia kriteereitä. Open Source Initiativen avoimen lähdekoodin lisenssien kriteerit samainen lisenssi kuitenkin täytti.
Kesäkuussa 2003 Apple julkaisi Darwinin APSL 2.0 -lisenssillä, joka täyttää myös Free Software Foundationin asettamat kriteerit. Tuolloin Apple sai myös rekisteröityä Darwinin kaupalliset jakeluversiot Mac OS X 10.5 Leopard ja Mac OS X 10.6 Snow Leopard UNIX 03 -sertifikaatin mukaisina tuotteina.
Julkaisut

Apple julkaisi Darwinista uuden version aina uuden OS X -järjestelmän rinnalla versioon 8 asti.
Darwin versioon 8.0.1 asti (vuoteen 2005) Apple julkaisi asennusohjelma CD-ISO-levykuvana, jolla käyttöjärjestelmän voi asentaa puhtaalta pöydältä PowerPC- tai PC-yhteensopiviin tietokoneisiin.
Apple ei enää tue käyttöjärjestelmää, mutta julkaisee sivustollaan lisenssivaatimusten mukaisesti eri ohjelmapakettien lähdekoodit ja itse kehittämiään avoimen lähdekoodin paketteja.
Oman, varsinaisen Darwin-julkaisunsa lisäksi Apple perusti yhdessä Internet Systems Consortiumin kanssa vuonna 2002 yhteisöllisen OpenDarwin-hankkeen, jonka tarkoituksena oli lisätä yhteistyötä Applen ja vapaiden ohjelmistojen yhteisön välillä.
Hanke kuitenkin lakkautettiin vuonna 2006 kiinnostuksen puutteen vuoksi. Vaikka tarkoituksena oli oikea käyttöjärjestelmä, OpenDarwinista tuli lopulta projekti, josta vain Apple hyötyi ilmaiseksi tehtävän työn ansiosta.
Vuonna 2008 entinen OpenDarwin-yleisö perusti uuden jakelun PureDarwinin.
PureDarwinin tarkoituksena on saada aikaan CD-levyltä käynnistyvä asennuspaketti, jolla Darwinin voi saada käyttöönsä. Käyttöjärjestelmään on saatu 2021 toimimaan virtuaalikoneessa X11 ja ZFS-tiedostojärjestelmä, mutta verkkoa ei ole, eikä käyttöjärjestelmään sisäänkirjautuminen käyttäjätilassa tai sammuttaminen toimi.
Apple on vetänyt jakelusta monet käyttöjärjestelmän peruskomponenteista, eivätkä launchd, verkkoyhteydet, monen käyttäjän tila tai järjestelmän sammuttaminen tai uudelleenkäynnistäminen toimi ilman näitä.
Komponentit

XNU-ydin
Streaming Server – avoimen lähdekoodin versio Applen QuickTime Streaming Server -teknologiasta. Mahdollistaa erityyppisten datavirtojen lähettämisen ja vastaanottamisen useilla eri alustoilla.
Bonjour – Zeroconf-verkottautumisteknologia, joka etsii laitteita verkosta ja tekee asetukset käyttäjän puolesta.
WebKit – Applen www-sivujen mallintamiseen tarkoitettu kehitysohjelmisto, joka koostuu kahdesta pienemmästä rungosta, WebCoresta ja JavaScriptCoresta. WebKit pohjautuu KDE-projektin KHTML-ohjelmistopakettiin, ja sitä käytetään esimerkiksi Safari-selaimen runkona.
Käännöstyökalut – ohjelmistokehityspaketti, joka sisältää GNU Compiler Collectionin ja GNU Debuggerin, sekä komentosarjakielityökaluja, joilla voidaan automatisoida usein toistuvia tehtäviä.
HeaderDoc – työkalu lähdekoodin dokumentaation kirjoittamiseen ja muokkaamiseen.
OpenDirectory – jakaa hakemistot, niiden tiedostot ja asetukset lähiverkossa.
OpenPlay – socket-pohjainen verkon abstrahointikerros, jonka tarkoitus on yksinkertaistaa ja yhdenmukaistaa verkossa käytävää liikennettä eri ohjelmien välillä.
Security – X.509-sertifikaatin mukainen rautalankamalli, joka toimii pohjana Mac OS X:n tietoturvamäärityksille. Pohjautuu CDSA-arkkitehtuuriin ja mahdollistaa erilaisten salakirjoitus- sekä suojausasetusten määrittelyn ja luonnin.
X11 – XFree86-projektille perustuva ikkunointi xtermin kaltaisille perustyökaluille.
A/G BLAST – hakutyökalujen runko. BLAST (Basic Local Alignment Search Tool) on Applen muokkaama ja jatkokehittelemä relaatiotietokantamoottori, joka kykenee vastaamaan ihmisten esittämiin suoriin kysymyksiin hyvin ihmismäisillä vastauksilla. BLAST on alun perin tutkijoiden kehittämä ja bioinformatiikassa käyttämä algoritmi.
Darwin ei sisällä tukea Applen MacOS-yhteensopiville Carbon tai Cocoa -rajapinnoille, Quartz Compositor -ikkunointia tai Quartz-rajapintaa tai Aqua-käyttöliittymää, eikä sillä siten voi ajaa graafisia Mac-ohjelmia.
Darwin-ohjelmistot

Darwinin vapaan lähdekoodin luonteesta johtuen alustalle on kehitteillä useita avoimen lähdekoodin ohjelmistoja, jotka pyrkivät parantelemaan Darwinin ominaisuuksia ja korjaamaan sen puutteita. Tällaisia ovat esimerkiksi:
langattomien verkkojen tuki
tuki modeemeille
tuki Ext2- ja Ext3 -tiedostojärjestelmille
Darwine – Darwinille käännetty Wine
DarwinPorts – ohjelmistojen asennus- ja päivitystyökalu
RPM for Darwin – ohjelmistopakettien hallinta
pkgsrc – NetBSD:stä käännetty paketinhallintajärjestelmä
Fink
SEDarwin – Darwinille käännetty SELinux
WebKit
Window Maker
Maskotti

Darwinin kehittäjät ottivat vesinokkaeläin Hexleyn maskotikseen vuonna 2000. Apple ei tunnusta Hexleytä käyttöjärjestelmän viralliseksi logoksi.
Aiheesta muualla > Yleistä tietoa

Applen Darwin-kehittäjäsivut
Hexley, Darwin-maskotti
Apple Public Source License 2.0 (APSL) (Arkistoitu – Internet Archive)
Free Software Foundationin mielipide APSL:stä
The GNU/Darwin distribution (Arkistoitu – Internet Archive)
Aiheesta muualla > Dokumentaatiota

Erot Mac OS X:n ja BSD:n välillä
Darwinin viittauskirjasto
Mac OS X:n teknologiakatsaus: sanasto
Window Maker XDarwin:ssa.
Rafaël Laurén

Martin Johannes Rafaël Laurén (26. syyskuuta 1872 Akaa – 27. toukokuuta 1925 Tampere) oli suomalainen lyseon lehtori ja tietokirjailija.
Rafaël Laurénin vanhemmat olivat Yläneen ja Akaan kirkkoherra Johan Gustaf Frithiof Laurén (1833-1889) ja Johanna Sofia Paldani. Hän pääsi ylioppilaaksi 1892 Hämeenlinnan lyseosta ja valmistui Helsingin yliopistosta filosofian kandidaatiksi 1902 ja filosofian maisteriksi 1904.
Laurén oli matematiikan ja fysiikan opettajana 1902–1904 Salon yhteiskoulussa, 1905–1906 Nurmeksen yhteiskoulussa, 1906–1909 Iisalmen yhteiskoulussa ja 1910–1920 Lappeenrannan yhteiskoulussa. Hän suoritti 1918 kasvatusopin tutkinnon ja käytännölliset opettajakokeet. Vuonna 1920 Laurén siirtyi matematiikan nuoremmaksi lehtoriksi Tampereen klassilliseen lyseoon, jossa hän toimi viimeksi samalla  v.t. matematiikan ja fysiikan vanhempana lehtorina. Laurén piti kesäisin matematiikan kursseja ylioppilaskokelaille ja oppikoulujen yläluokkalaisille. Hän piti myös esitelmäsarjoja matemaattisten aineiden alalta ja luennoi Tampereen työväenopistossa,  antoi yksityisopetusta ja opetti laskentoa Tampereen kauppa-apulaiskoulussa. Hän julkaisi matematiikan alueelta kirjoja ja kirjoitti matematiikan aiheista myös sanomalehtiin.
Rafaël Laurén oli naimisissa vuodesta 1910 Helmi Karoliina Tenhusen kanssa.